CELEX: 52018PC0817
Language: el
Date: 2018-12-07
Title: Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση των κανονισμών (ΕΕ) αριθ. 1305/2013 και (ΕΕ) αριθ. 1307/2013 όσον αφορά ορισμένους κανόνες για τις άμεσες ενισχύσεις και τη στήριξη της αγροτικής ανάπτυξης για τα έτη 2019 και 2020

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 7.12.2018
            COM(2018) 817 final
            2018/0414(COD)
            Πρόταση
            ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            για την τροποποίηση των κανονισμών (ΕΕ) αριθ. 1305/2013 και (ΕΕ) αριθ. 1307/2013 όσον αφορά ορισμένους κανόνες για τις άμεσες ενισχύσεις και τη στήριξη της αγροτικής ανάπτυξης για τα έτη 2019 και 2020 
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Στόχος της παρούσας πρότασης είναι να διασφαλιστεί η ασφάλεια και η συνέχεια της χορήγησης στήριξης προς τους Ευρωπαίους γεωργούς κατά τα έτη 2019 και 2020, με την προσαρμογή δύο νομοθετικών πράξεων της Κοινής Γεωργικής Πολιτικής (ΚΓΠ). 
            
            
               Όσον αφορά την αγροτική ανάπτυξη, είναι αναγκαίες ορισμένες τροποποιήσεις του κανονισμού (ΕΕ) αριθ. 1305/2013 (κανονισμός για την αγροτική ανάπτυξη) για να εξασφαλιστεί η συνέχεια της πολιτικής κατά τα τελευταία έτη της περιόδου προγραμματισμού και η ομαλή μετάβαση στη νέα περίοδο προγραμματισμού. Οι τροποποιήσεις αυτές αφορούν ένα νέο χρονοδιάγραμμα προοδευτικής μείωσης για τη σταδιακή κατάργηση των ενισχύσεων σε περιοχές που αντιμετωπίζουν φυσικά μειονεκτήματα εκτός των ορεινών περιοχών και τη χρήση της τεχνικής βοήθειας του ΕΓΤΑΑ με πρωτοβουλία της Επιτροπής για ενέργειες που προετοιμάζουν την εφαρμογή της μελλοντικής ΚΓΠ.
            
            
               Όσον αφορά τις άμεσες ενισχύσεις, ορισμένες από τις διατάξεις του κανονισμού (ΕΕ) αριθ. 1307/2013 (κανονισμός περί άμεσων ενισχύσεων) δεν καλύπτουν το ημερολογιακό έτος 2020, δεδομένου ότι οι δαπάνες που αφορούν το ημερολογιακό έτος 2020 θα πραγματοποιηθούν το οικονομικό έτος 2021, το οποίο είναι το πρώτο έτος του νέου πολυετούς δημοσιονομικού πλαισίου (ΠΔΠ) 2021-2027. Συνεπώς, κατά την έκδοση του κανονισμού, δεν ήταν δυνατόν να αναληφθούν δεσμεύσεις σχετικά με το μελλοντικό ΠΔΠ. Ελλείψει τροποποίησης του κανονισμού (ΕΕ) αριθ. 1307/2013, ορισμένα κράτη μέλη θα αντιμετωπίσουν δυσμενείς δημοσιονομικές επιπτώσεις όσον αφορά τις άμεσες ενισχύσεις για το ημερολογιακό έτος 2020, πέραν εκείνων που σχετίζονται με το νέο πολυετές δημοσιονομικό πλαίσιο (ΠΔΠ 2021-2027). Τα κράτη μέλη θα αντιμετωπίσουν σημαντικές αλλαγές στις άμεσες ενισχύσεις και στα κονδύλια αγροτικής ανάπτυξης που θα έχουν σημαντικές επιπτώσεις στις ενισχύσεις προς τους γεωργούς στο πλαίσιο και των δύο πυλώνων. Επιπλέον, προστίθενται και άλλα τεχνικά στοιχεία, τα οποία πρόκειται να διευκολύνουν την εφαρμογή του ισχύοντος νομοθετικού πλαισίου. 
            
            
               •Συνέπεια με τις ισχύουσες διατάξεις στον τομέα πολιτικής
            
            
               
                  Οι προτεινόμενες τροποποιήσεις συνάδουν με τον κανονισμό για την αγροτική ανάπτυξη και τον κανονισμό για τις άμεσες ενισχύσεις και, ως εκ τούτου, η πρόταση συνάδει με τις ισχύουσες διατάξεις στον τομέα πολιτικής της ΚΓΠ.
               
            
            
               •Συνέπεια με άλλες πολιτικές της Ένωσης
            
            
               
                  Άνευ αντικειμένου
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Άρθρο 42 και άρθρο 43 παράγραφος 2 της Συνθήκης για τη λειτουργία της Ευρωπαϊκής Ένωσης (ΣΛΕΕ). 
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               Η ΣΛΕΕ προβλέπει ότι η γεωργία αποτελεί τομέα συντρέχουσας αρμοδιότητας της Ένωσης και των κρατών μελών. Η Ένωση ασκεί την αρμοδιότητά της με την έκδοση διαφόρων νομοθετικών πράξεων, καθορίζοντας και εφαρμόζοντας με τον τρόπο αυτό μια κοινή γεωργική πολιτική της ΕΕ, όπως προβλέπεται στα άρθρα 38 έως 44 της Συνθήκης για τη λειτουργία της Ευρωπαϊκής Ένωσης. Οι κανονισμοί (ΕΕ) αριθ. 1305/2013 και (ΕΕ) αριθ. 1307/2013 καθιέρωσαν ένα σύστημα για τη στήριξη της αγροτικής ανάπτυξης και για τις άμεσες ενισχύσεις στους γεωργούς. Σύμφωνα με το άρθρο 39 της ΣΛΕΕ, στόχος της Συνθήκης για την ΚΓΠ είναι, μεταξύ άλλων, να εξασφαλίζει ένα δίκαιο βιοτικό επίπεδο για τους γεωργούς και η προτεινόμενη πρωτοβουλία εντάσσεται στο πλαίσιο αυτού του στόχου. Κατά συνέπεια, με το Ευρωπαϊκό Γεωργικό Ταμείο Εγγυήσεων (ΕΓΤΕ), η ΚΓΠ χρηματοδοτεί τις άμεσες ενισχύσεις και ο κανονισμός (ΕΕ) αριθ. 1307/2013 ρυθμίζει τις ενισχύσεις σε επίπεδο Ένωσης. Η στήριξη της αγροτικής ανάπτυξης αποτελεί αναπόσπαστο μέρος της ΚΓΠ και συμβάλλει στην επίτευξη των στόχων της ΚΓΠ όπως καθορίζονται στη Συνθήκη για τη λειτουργία της Ευρωπαϊκής Ένωσης. Η προστιθέμενη αξία της πρότασης είναι να εξασφαλιστεί η ασφάλεια και η σταθερότητα της άμεσης εισοδηματικής στήριξης για τους Ευρωπαίους γεωργούς κατά το έτος 2020 και της στήριξης της αγροτικής ανάπτυξης κατά τα τελευταία έτη της τρέχουσας περιόδου προγραμματισμού. Οι στόχοι αυτοί μπορούν να επιτευχθούν μόνο με τροποποίηση των κανονισμών (ΕΕ) αριθ. 1305/2013 και (ΕΕ) αριθ. 1307/2013 από τους συννομοθέτες της ΕΕ.
            
            
               •Αναλογικότητα
            
            
               
                  Η πρόταση δεν συνεπάγεται νέες εξελίξεις της πολιτικής σε σύγκριση με τις νομοθετικές πράξεις που αποσκοπεί να τροποποιήσει. Η πρόταση τροποποιεί τους υφιστάμενους κανονισμούς μόνο στον βαθμό που απαιτείται για την επίτευξη των στόχων που περιγράφονται ανωτέρω. 
               
            
            
               •Επιλογή της νομικής πράξης
            
            
               
                  Δεδομένου ότι οι αρχικές νομοθετικές πράξεις είναι κανονισμοί του Ευρωπαϊκού Κοινοβουλίου και του Συμβουλίου, οι τροποποιήσεις πρέπει επίσης να εισαχθούν ως κανονισμός του Ευρωπαϊκού Κοινοβουλίου και του Συμβουλίου με τη συνήθη νομοθετική διαδικασία. 
               
            
         
         
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               Η πρόταση αποκλίνει από τη συνήθη πρακτική, όπως καθορίζεται στις κατευθυντήριες γραμμές για τη βελτίωση της νομοθεσίας και στην εργαλειοθήκη. Η παρέκκλιση από τη συνήθη πρακτική είναι αναγκαία για τους ακόλουθους λόγους: 
            
            
               - η πρόταση είναι ιδιαίτερα τεχνικής φύσης στο πεδίο εφαρμογής της· 
            
            
               - η πρωτοβουλία περιορίζεται στα τελευταία έτη της τρέχουσας περιόδου προγραμματισμού·
            
            
               - δεν εισάγει νέες πολιτικές δεσμεύσεις. 
            
            
               Ως εκ τούτου, η εκτίμηση επιπτώσεων, η δημόσια διαβούλευση και ο «οδικός χάρτης» δεν ενδείκνυνται για την εν λόγω πρόταση. Επιπλέον, δεδομένου ότι η νομοθεσία πρέπει να θεσπιστεί το 2019, η έγκριση από τους συννομοθέτες είναι επιτακτική. 
            
            
            
               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας
            
            
               
                  Άνευ αντικειμένου
               
            
            
               •Διαβουλεύσεις με τα ενδιαφερόμενα μέρη
            
            
               
                  Άνευ αντικειμένου
               
            
            
               •Συλλογή και χρήση εμπειρογνωσίας
            
            
               
                  Άνευ αντικειμένου
               
            
            
               •Εκτίμηση επιπτώσεων
            
            
               
                  Άνευ αντικειμένου
               
            
            
               •Καταλληλότητα και απλούστευση του κανονιστικού πλαισίου
            
            
               
                  Άνευ αντικειμένου
               
            
            
               •Θεμελιώδη δικαιώματα
            
            
               
                  Η παρούσα πρόταση σέβεται τα θεμελιώδη δικαιώματα και τηρεί τις αρχές που αναγνωρίζονται ιδίως από τον Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
         
         
            
               
                  Η προτεινόμενη επιλογή για τα κράτη μέλη να συνεχίσουν την τρέχουσα ευελιξία μεταξύ των άμεσων ενισχύσεων και της αγροτικής ανάπτυξης κατά το ημερολογιακό έτος 2020 (οικονομικό έτος 2021) και η μεταφορά του εκτιμώμενου προϊόντος της μείωσης από τις άμεσες ενισχύσεις στην αγροτική ανάπτυξη για το εν λόγω έτος, μπορεί, με την επιφύλαξη των αποφάσεων των κρατών μελών, να επηρεάσουν την κατανομή μεταξύ των άμεσων ενισχύσεων και της αγροτικής ανάπτυξης. Ωστόσο, κάθε τέτοια μεταφορά θα είναι ουδέτερη όσον αφορά τις συνολικές δημοσιονομικές δεσμεύσεις. 
               
               
                  Περισσότερες λεπτομέρειες σχετικά με τις δημοσιονομικές επιπτώσεις της παρούσας πρότασης παρατίθενται στο δημοσιονομικό δελτίο που επισυνάπτεται στην πρόταση.
               
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               
                  Άνευ αντικειμένου
               
            
            
               •Επεξηγηματικά έγγραφα (για οδηγίες)
            
            
               
                  Άνευ αντικειμένου
               
            
            
               •Αναλυτική επεξήγηση των επιμέρους διατάξεων της πρότασης
            
            
            
               ·Αγροτική ανάπτυξη
            
            
               Η πρόταση παρέχει τη δυνατότητα στα κράτη μέλη να τροποποιήσουν το χρονοδιάγραμμα προοδευτικής μείωσης για ενισχύσεις σε περιοχές που είχαν λάβει τέτοιες ενισχύσεις κατά την προηγούμενη περίοδο προγραμματισμού, αλλά οι οποίες, στην τρέχουσα περίοδο, δεν χαρακτηρίζονται πλέον ως περιοχές με φυσικά μειονεκτήματα, εκτός των ορεινών περιοχών, σύμφωνα με το άρθρο 31 παράγραφος 5 του κανονισμού για την αγροτική ανάπτυξη. Η τροποποίηση αυτή αποτελεί συνέχεια της παράτασης της προθεσμίας για τη νέα οριοθέτηση των περιοχών αυτών έως το 2019, που θεσπίστηκε με τον κανονισμό (ΕΕ) 2017/2393, η οποία συνεπάγεται, μέχρι το τέλος της τρέχουσας περιόδου προγραμματισμού, μικρότερη περίοδο προσαρμογής για τους γεωργούς που δεν είναι πλέον επιλέξιμοι για τις ενισχύσεις αυτές. Αυτή η τροποποίηση θα επιτρέψει τον υπολογισμό των μεταβατικών ενισχύσεων για τα έτη 2019 και 2020 με βάση το επίπεδο των ενισχύσεων της περιόδου 2014-2020. Επιπλέον, η προοδευτική μείωση των μεταβατικών ενισχύσεων θα είναι λιγότερο απότομη, δεδομένου ότι καθορίζεται από τα κράτη μέλη με τρόπο ώστε το τελικό επίπεδο να είναι το ήμισυ του αρχικού. 
            
            
               Η πρόταση επεκτείνει τη χρήση της τεχνικής βοήθειας με πρωτοβουλία της Επιτροπής, η οποία χρηματοδοτείται από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), σε δράσεις σχετικές με την προετοιμασία της μελλοντικής ΚΓΠ. Η πρόταση αφορά αποκλειστικά το πεδίο εφαρμογής της τεχνικής βοήθειας χωρίς τροποποίηση της χρηματοδοτικής στήριξης.
            
            
               ·Ευελιξία μεταξύ των πυλώνων κατά το έτος 2020 και μεταφορά του προϊόντος της μείωσης των άμεσων ενισχύσεων στην αγροτική ανάπτυξη
            
            
               Η πρόταση περιλαμβάνει διατάξεις σχετικά με τη δυνατότητα των κρατών μελών να μεταφέρουν πόρους μεταξύ των πυλώνων κατά το ημερολογιακό έτος 2020 (οικονομικό έτος 2021). Για την περίοδο 2015-2019, τα κράτη μέλη είχαν τη δυνατότητα να μεταφέρουν ποσά από τις άμεσες ενισχύσεις στην αγροτική ανάπτυξη και αντιστρόφως. Αυτού του είδους η ευελιξία δεν προβλέπεται για το ημερολογιακό έτος 2020/οικονομικό έτος 2021 σύμφωνα με τους ισχύοντες κανόνες. Ο εν λόγω χρηματοδοτικός μηχανισμός αποτελεί σημαντικό μηχανισμό για την παροχή ευελιξίας στα κράτη μέλη όσον αφορά τη διαχείριση των χρηματοδοτικών κονδυλίων, και για τη βελτιστοποίηση της χρήσης των διαθέσιμων πόρων. Η πείρα δείχνει ότι ο μηχανισμός αυτός έχει αποδειχθεί αποτελεσματικό εργαλείο για τα κράτη μέλη και, ως εκ τούτου, ορισμένα κράτη μέλη μεταφέρουν σημαντικά ποσά μεταξύ των δύο πυλώνων. Ενδεχόμενη έλλειψη ευελιξίας μεταξύ των πυλώνων κατά το ημερολογιακό έτος 2020/οικονομικό έτος 2021 θα μπορούσε να προκαλέσει σοβαρές χρηματοπιστωτικές διαταραχές για τους γεωργούς σε ορισμένα κράτη μέλη, δεδομένου ότι οι επιπτώσεις στα κονδύλιά τους μπορεί να είναι σημαντικές. Κατά συνέπεια, η πρόταση προβλέπει να παραμείνει δυνατή η μεταφορά μεταξύ των πυλώνων κατά το ημερολογιακό έτος 2020 με τους ίδιους όρους που ισχύουν σήμερα και ότι το εκτιμώμενο προϊόν της μείωσης θα συνεχίσει να μεταφέρεται από τις άμεσες ενισχύσεις στην αγροτική ανάπτυξη.
            
            
            
            
               2018/0414 (COD)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            
            
               για την τροποποίηση των κανονισμών (ΕΕ) αριθ. 1305/2013 και (ΕΕ) αριθ. 1307/2013 όσον αφορά ορισμένους κανόνες για τις άμεσες ενισχύσεις και τη στήριξη της αγροτικής ανάπτυξης για τα έτη 2019 και 2020 
            
         
         
            
               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 42 και το άρθρο 43 παράγραφος 2,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Κατόπιν διαβίβασης του σχεδίου νομοθετικής πράξης στα εθνικά κοινοβούλια,
            
            
               Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής
                  1
               ,
            
            
               Αποφασίζοντας σύμφωνα με τη συνήθη νομοθετική διαδικασία,
            
            
               Εκτιμώντας τα ακόλουθα:
            
            
               (1)Ο κανονισμός (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου
                  2
                αποτελεί το ισχύον νομικό πλαίσιο για τη στήριξη της αγροτικής ανάπτυξης. Παρέχει στήριξη σε περιοχές που αντιμετωπίζουν φυσικά μειονεκτήματα, εκτός των ορεινών περιοχών. Λαμβανομένων υπόψη της παράτασης έως το 2019 της προθεσμίας για τη νέα οριοθέτηση των περιοχών που αντιμετωπίζουν φυσικά μειονεκτήματα εκτός των ορεινών περιοχών δυνάμει του κανονισμού (ΕΕ) 2017/2393 του Ευρωπαϊκού Κοινοβουλίου και του Συμβουλίου
                  3
               , και της συντομότερης περιόδου προσαρμογής για τους γεωργούς που δεν θα είναι πλέον επιλέξιμοι για ενισχύσεις, οι φθίνουσες μεταβατικές ενισχύσεις που πρόκειται να ξεκινήσουν μόλις το 2019 θα πρέπει να ξεκινήσουν με ποσοστό που δεν θα υπερβαίνει το 80 % των μέσων ενισχύσεων που έχουν καθοριστεί για την περίοδο προγραμματισμού 2014-2020. Το επίπεδο ενισχύσεων θα πρέπει να καθορίζεται κατά τρόπο ώστε το τελικό επίπεδο για το 2020 να είναι το ήμισυ του αρχικού.
            
            
               (2)Προκειμένου να παρασχεθεί βοήθεια στα κράτη μέλη και στους ενδιαφερόμενους φορείς για την έγκαιρη προετοιμασία της μελλοντικής Κοινής Γεωργικής Πολιτικής (ΚΓΠ) και να διασφαλιστεί η ομαλή μετάβαση στη νέα περίοδο προγραμματισμού, θα πρέπει να διευκρινιστεί ότι είναι δυνατή η χρηματοδότηση δραστηριοτήτων που συνδέονται με την προετοιμασία της μελλοντικής ΚΓΠ μέσω τεχνικής βοήθειας με πρωτοβουλία της Επιτροπής.
            
            
               (3)Ο κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου
                  4
                αποτελεί το ισχύον νομικό πλαίσιο για τις άμεσες ενισχύσεις. Ενώ οι περισσότερες διατάξεις του μπορούν να εφαρμόζονται όσο ο εν λόγω κανονισμός παραμένει σε ισχύ, άλλες διατάξεις αναφέρονται ρητά στα ημερολογιακά έτη 2015 έως 2019 που καλύπτονται από το πολυετές δημοσιονομικό πλαίσιο 2014-2020. Η εφαρμογή ορισμένων άλλων διατάξεων πέραν του ημερολογιακού έτους 2019 δεν προβλεπόταν ρητά. Τον Ιούνιο του 2018, η Επιτροπή υπέβαλε πρόταση νέου κανονισμού με σκοπό την αντικατάσταση του κανονισμού (ΕΕ) αριθ. 1307/2013, αλλά μόνον από την 1η Ιανουαρίου 2021. Ως εκ τούτου, είναι σκόπιμο να γίνουν ορισμένες τεχνικές προσαρμογές του κανονισμού (ΕΕ) αριθ. 1307/2013, ώστε να μπορεί να εφαρμοστεί ομαλά κατά το ημερολογιακό έτος 2020.
            
            
               (4)Η υποχρέωση που ορίζεται στο άρθρο 11 του κανονισμού (ΕΕ) αριθ. 1307/2013 για μείωση του μέρους του ποσού των άμεσων ενισχύσεων, οι οποίες πρόκειται να χορηγηθούν σε έναν γεωργό για ένα δεδομένο ημερολογιακό έτος, το οποίο υπερβαίνει τα 150 000 EUR, εξακολουθεί να ισχύει ενόσω ο εν λόγω κανονισμός παραμένει σε ισχύ. Ωστόσο, επί του παρόντος, το εν λόγω άρθρο προβλέπει μόνο υποχρέωση κοινοποίησης από τα κράτη μέλη όσον αφορά τις αποφάσεις τους και το εκτιμώμενο προϊόν της εν λόγω μείωσης για τα έτη 2015 έως 2019. Προκειμένου να διασφαλιστεί η συνέχιση του υφιστάμενου συστήματος, θα πρέπει να προβλεφθεί ότι τα κράτη μέλη οφείλουν επίσης να κοινοποιούν τις αποφάσεις τους σχετικά με το έτος 2020 και το εκτιμώμενο προϊόν της μείωσης για το έτος αυτό. 
            
            
               (5)Η ευελιξία μεταξύ των πυλώνων είναι η προαιρετική μεταφορά πόρων μεταξύ των άμεσων ενισχύσεων και της αγροτικής ανάπτυξης. Δυνάμει του ισχύοντος άρθρου 14 του κανονισμού (ΕΕ) αριθ. 1307/2013, τα κράτη μέλη μπορούν να χρησιμοποιήσουν αυτή την ευελιξία όσον αφορά τα ημερολογιακά έτη 2014 έως 2019. Προκειμένου να διασφαλιστεί ότι τα κράτη μέλη μπορούν να διατηρήσουν τη δική τους στρατηγική, η ευελιξία μεταξύ των πυλώνων θα πρέπει να είναι διαθέσιμη και για το ημερολογιακό έτος 2020, που αντιστοιχεί στο οικονομικό έτος 2021. 
            
            
               (6)Ως συνέπεια της τροποποίησης του άρθρου 14 του κανονισμού (ΕΕ) αριθ. 1307/2013 όσον αφορά το ημερολογιακό έτος 2020, είναι σκόπιμο να προσαρμοστούν οι παραπομπές στο εν λόγω άρθρο στο πλαίσιο της υποχρέωσης των κρατών μελών να μειώνουν ή να αυξάνουν γραμμικά την αξία των δικαιωμάτων ενίσχυσης λόγω των διακυμάνσεων του ετήσιου εθνικού ανώτατου ορίου που προκύπτουν από τις κοινοποιήσεις τους σχετικά με την εφαρμογή της ευελιξίας μεταξύ των πυλώνων.
            
            
               (7)Οι κανονισμοί (ΕΕ) αριθ. 1305/2013 και (ΕΕ) αριθ. 1307/2013 θα πρέπει επομένως να τροποποιηθούν αναλόγως.
            
            
               (8)Προκειμένου να παρασχεθεί αμέσως η αναγκαία ευελιξία στα κράτη μέλη και να διασφαλιστεί η συνέχεια της πολιτικής αγροτικής ανάπτυξης κατά τα τελευταία έτη της περιόδου προγραμματισμού 2014-2020, ο παρών κανονισμός θα πρέπει να εφαρμοστεί από την 1η Μαρτίου 2019, 
            
            
            
               ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Τροποποιήσεις του κανονισμού (ΕΕ) αριθ. 1305/2013
            
            
               Ο κανονισμός (ΕΕ) αριθ. 1305/2013 τροποποιείται ως εξής:
            
         
         
            
               (1)στο άρθρο 31 παράγραφος 5, παρεμβάλλεται το ακόλουθο δεύτερο εδάφιο:
            
            
               «Κατά παρέκκλιση από το πρώτο εδάφιο, όταν οι φθίνουσες ενισχύσεις αρχίζουν από το έτος 2019, οι εν λόγω ενισχύσεις αρχίζουν με ποσοστό που δεν υπερβαίνει το 80 % της μέσης ενίσχυσης που καθορίζεται κατά την περίοδο προγραμματισμού 2014-2020. Το επίπεδο ενισχύσεων καθορίζεται κατά τέτοιο τρόπο ώστε το τελικό επίπεδο για το 2020 να είναι το ήμισυ του αρχικού.»·
               
            
               (2)στο άρθρο 51 παράγραφος 1, παρεμβάλλεται το ακόλουθο δεύτερο εδάφιο:
            
            
               «Το ΕΓΤΑΑ μπορεί να χρηματοδοτεί δραστηριότητες για την προετοιμασία της εφαρμογής της ΚΓΠ κατά την επόμενη περίοδο προγραμματισμού.».
            
            
            
               Άρθρο 2
            
            
               Τροποποιήσεις του κανονισμού (ΕΕ) αριθ. 1307/2013
            
            
               Ο κανονισμός (ΕΕ) αριθ. 1307/2013 τροποποιείται ως εξής:
            
            
               (3) στο άρθρο 7, η παράγραφος 2 αντικαθίσταται από το ακόλουθο κείμενο:
            
            
               «2. Για κάθε κράτος μέλος, και για κάθε ημερολογιακό έτος, το εκτιμώμενο προϊόν της μείωσης των ενισχύσεων του άρθρου 11 (το οποίο αντιστοιχεί στη διαφορά μεταξύ των εθνικών ανωτάτων ορίων που καθορίζονται στο παράρτημα II, με προσθήκη του διαθέσιμου ποσού δυνάμει του άρθρου 58, και των καθαρών ανωτάτων ορίων που καθορίζονται στο παράρτημα III) διατίθεται ως ενωσιακή στήριξη η οποία χρηματοδοτείται στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ).»·
            
            
            
               (4)στο άρθρο 11 παράγραφος 6, προστίθεται το ακόλουθο τρίτο εδάφιο:
            
            
               «Για το έτος 2020, τα κράτη μέλη κοινοποιούν στην Επιτροπή τις αποφάσεις που λαμβάνονται κατ’ εφαρμογή του παρόντος άρθρου και το τυχόν εκτιμώμενο προϊόν των μειώσεων έως τις 31 Δεκεμβρίου 2019.»·
            
            
            
               (5)το άρθρο 14 τροποποιείται ως εξής:
            
            
            
               α)στην παράγραφο 1, προστίθεται το ακόλουθο έκτο εδάφιο: 
            
            
               «Έως τις 31 Δεκεμβρίου 2019, τα κράτη μέλη μπορούν να αποφασίσουν να διαθέσουν, ως πρόσθετη στήριξη που χρηματοδοτείται στο πλαίσιο του ΕΓΤΑΑ για το οικονομικό έτος 2021, έως το 15 % των ετήσιων εθνικών ανωτάτων ορίων τους για το ημερολογιακό έτος 2020, όπως καθορίζονται στο παράρτημα II του παρόντος κανονισμού. Κατά συνέπεια, το αντίστοιχο ποσό δεν διατίθεται πλέον για τη χορήγηση αμέσων ενισχύσεων. Η απόφαση αυτή κοινοποιείται στην Επιτροπή έως τις 31 Δεκεμβρίου 2019 και καθορίζει το ποσοστό που έχει επιλεχθεί.»·
            
            
            
               β)στην παράγραφο 2, προστίθεται το ακόλουθο έκτο εδάφιο: 
            
         
         
            
               «Έως τις 31 Δεκεμβρίου 2019, τα κράτη μέλη μπορούν να αποφασίσουν να διαθέσουν ως άμεσες ενισχύσεις έως το 15 % ή, στην περίπτωση της Βουλγαρίας, της Εσθονίας, της Ισπανίας, της Λετονίας, της Λιθουανίας, της Πολωνίας, της Πορτογαλίας, της Ρουμανίας, της Σλοβακίας, της Φινλανδίας και της Σουηδίας, έως το 25 % του ποσού που χορηγείται για τη στήριξη η οποία χρηματοδοτείται στο πλαίσιο του ΕΓΤΑΑ για το οικονομικό έτος 2021 δυνάμει της ενωσιακής νομοθεσίας που εγκρίθηκε σύμφωνα με τον κανονισμό που εκδόθηκε από το Συμβούλιο δυνάμει του άρθρου 312 παράγραφος 2 της Συνθήκης για τη λειτουργία της Ευρωπαϊκής Ένωσης. Κατά συνέπεια, το αντίστοιχο ποσό δεν διατίθεται πλέον για τη στήριξη που χρηματοδοτείται στο πλαίσιο του ΕΓΤΑΑ. Η απόφαση αυτή κοινοποιείται στην Επιτροπή έως τις 31 Δεκεμβρίου 2019 και καθορίζει το ποσοστό που έχει επιλεχθεί.»· 
            
            
            
               (6)στο άρθρο 22, η παράγραφος 5 αντικαθίσταται από το ακόλουθο κείμενο:
            
            
               «5. Εάν το ανώτατο όριο ενός κράτους μέλους που καθορίζει η Επιτροπή δυνάμει της παραγράφου 1 είναι διαφορετικό από εκείνο του προηγούμενου έτους λόγω των αποφάσεων που έλαβε το εν λόγω κράτος μέλος σύμφωνα με την παράγραφο 3 του παρόντος άρθρου, το άρθρο 14 παράγραφος 1 ή 2, το άρθρο 42 παράγραφος 1, το άρθρο 49 παράγραφος 1 δεύτερο εδάφιο, το άρθρο 51 παράγραφος 1 δεύτερο εδάφιο ή το άρθρο 53, το εν λόγω κράτος μέλος αυξάνει ή μειώνει γραμμικά την αξία όλων των δικαιωμάτων ενίσχυσης για να διασφαλίσει την τήρηση της παραγράφου 4 του παρόντος άρθρου.».
            
            
            
               Άρθρο 3
            
            
               Έναρξη ισχύος και εφαρμογή
            
            
               Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την 1η Μαρτίου 2019. 
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                  Για το Ευρωπαϊκό Κοινοβούλιο
                        Για το Συμβούλιο
               
               
                  Ο Πρόεδρος
                        Ο Πρόεδρος
               
            
            
               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ
            
            
            
                     
                        ΔΗΜΟΣΙΟΝΟΜΙΚΟ ΔΕΛΤΙΟ
                     
                  
                  
                     
                        FS/18/CS/pl 5249450
                     
                  
               
                     
                  
                  
                     
                        6.15.2018.1
                     
                  
               
                     
                  
                  
                     
                        ΗΜΕΡΟΜΗΝΙΑ: 13/9/2018
                     
                     
                  
               
                     
                        1.
                     
                  
                  
                     
                        ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ: τρέχον ΠΔΠ: Τομέας 2, πρόταση για το ΠΔΠ 2021 - 2027: τομέας 3
                     
                     
                        Σχέδιο προϋπολογισμού 2019:
                     
                     
                        05 03 Άμεσες ενισχύσεις μετά τη δημοσιονομική πειθαρχία:
                     
                     
                        05 04 60 Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (2014 - 2020)
                     
                  
                  
                     
                        ΠΙΣΤΩΣΕΙΣ:
                     
                     
                        σε εκατ. EUR
                     
                     
                     
                        40 981,6
                     
                     
                     
                        14 673,6
                     
                  
               
                     
                        2.
                     
                  
                  
                     
                        ΤΙΤΛΟΣ:
                     
                     
                        Πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση των  κανονισμών (ΕΕ) αριθ. 1305/2013 και (ΕΕ) αριθ. 1307/2013 όσον αφορά ορισμένους κανόνες για τις άμεσες ενισχύσεις και τη στήριξη της αγροτικής ανάπτυξης για τα έτη 2019 και 2020
                     
                     
                  
               
                     
                        3.
                     
                  
                  
                     
                        ΝΟΜΙΚΗ ΒΑΣΗ:
                     
                     
                        Το άρθρο 42 και το άρθρο 43 παράγραφος 2 της Συνθήκης για τη λειτουργία της Ευρωπαϊκής Ένωσης 
                     
                     
                  
               
                     
                        4.
                     
                  
                  
                     
                        ΣΤΟΧΟΙ:
                     
                     
                        Στόχος της παρούσας πρότασης είναι να διασφαλίσει τη συνέχεια της χορήγησης στήριξης προς τους Ευρωπαίους γεωργούς κατά τα έτη 2019 και 2020, προσαρμόζοντας δύο νομοθετικές πράξεις της Κοινής Γεωργικής Πολιτικής (ΚΓΠ): όσον αφορά την αγροτική ανάπτυξη δυνάμει του κανονισμού (ΕΕ) αριθ. 1305/2013 και όσον αφορά τις άμεσες ενισχύσεις δυνάμει του κανονισμού (ΕΕ) αριθ. 1307/2013. 
                     
                     
                  
               
                     
                        5.
                     
                  
                  
                     
                        ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
                     
                  
                  
                     
                        ΠΕΡΙΟΔΟΣ 12 ΜΗΝΩΝ
                        (σε εκατ. EUR)
                     
                  
                  
                     
                        ΤΡΕΧΟΝ ΟΙΚΟΝΟΜΙΚΟ ΕΤΟΣ
                     
                     
                        2018
                     
                     
                        (σε εκατ. EUR)
                     
                  
                  
                     
                        ΕΠΟΜΕΝΟ ΟΙΚΟΝΟΜΙΚΟ ΕΤΟΣ
                     
                     
                        2019
                     
                     
                        (σε εκατ. EUR)
                     
                  
               
                     
                        5.0
                     
                  
                  
                     
                        ΔΑΠΑΝΕΣ
                     
                     
                        -
                              ΠΟΥ ΕΠΙΒΑΡΥΝΟΥΝ ΤΟΝ ΠΡΟΫΠΟΛΟΓΙΣΜΟ ΤΗΣ ΕΕ
                        (ΕΠΙΣΤΡΟΦΕΣ/ΠΑΡΕΜΒΑΣΕΙΣ)
                     
                     
                        -
                              ΤΟΥΣ ΕΘΝΙΚΟΥΣ ΠΡΟΫΠΟΛΟΓΙΣΜΟΥΣ
                     
                     
                        -
                              ΑΛΛΟΥΣ ΤΟΜΕΙΣ
                     
                  
                  
                     
                     
                  
                  
                     
                        άνευ αντικειμένου
                     
                  
                  
                     
                        άνευ αντικειμένου
                     
                     
                  
               
                     
                        5.1
                     
                  
                  
                     
                        ΕΣΟΔΑ
                     
                     
                        -
                              ΙΔΙΟΙ ΠΟΡΟΙ ΤΗΣ ΕΕ 
                        (ΕΙΣΦΟΡΕΣ/ΤΕΛΩΝΕΙΑΚΟΙ ΔΑΣΜΟΙ)
                     
                     
                        -
                              ΣΕ ΕΘΝΙΚΟ ΕΠΙΠΕΔΟ
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
               
                     
                        5.0.1
                     
                  
                  
                     
                        ΠΡΟΒΛΕΨΕΙΣ ΔΑΠΑΝΩΝ
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.1.1
                     
                  
                  
                     
                        ΠΡΟΒΛΕΨΕΙΣ ΕΣΟΔΩΝ
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.2
                     
                  
                  
                     
                        ΤΡΟΠΟΣ ΥΠΟΛΟΓΙΣΜΟΥ:
                     
                     
                        Βλ. παρατηρήσεις
                     
                  
               
                     
                        6.0
                     
                  
                  
                     
                        ΕΙΝΑΙ ΔΥΝΑΤΗ Η ΧΡΗΜΑΤΟΔΟΤΗΣΗ ΤΟΥ ΕΡΓΟΥ ΑΠΟ ΠΙΣΤΩΣΕΙΣ ΕΓΓΕΓΡΑΜΜΕΝΕΣ ΣΤΟ ΣΧΕΤΙΚΟ ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ;
                     
                  
                  
                     
                        άνευ αντικειμένου
                     
                  
               
                     
                        6.1
                     
                  
                  
                     
                        ΕΙΝΑΙ ΔΥΝΑΤΗ Η ΧΡΗΜΑΤΟΔΟΤΗΣΗ ΤΟΥ ΕΡΓΟΥ ΜΕ ΜΕΤΑΦΟΡΑ ΠΙΣΤΩΣΕΩΝ ΜΕΤΑΞΥ ΚΕΦΑΛΑΙΩΝ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ;
                     
                  
                  
                     
                        άνευ αντικειμένου
                     
                  
               
                     
                        6.2
                     
                  
                  
                     
                        ΑΠΑΙΤΕΙΤΑΙ ΣΥΜΠΛΗΡΩΜΑΤΙΚΟΣ ΠΡΟΫΠΟΛΟΓΙΣΜΟΣ;
                     
                  
                  
                     
                        ΟΧΙ
                     
                  
               
                     
                        6.3
                     
                  
                  
                     
                        ΘΑ ΑΠΑΙΤΗΘΕΙ ΕΓΓΡΑΦΗ ΠΙΣΤΩΣΕΩΝ ΣΕ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ;
                     
                  
                  
                     
                        ΝΑΙ (βλ. παρατηρήσεις)
                     
                  
               
                     
                        ΠΑΡΑΤΗΡΗΣΕΙΣ:
                     
                     
                     
                        Όσον αφορά τη στήριξη της αγροτικής ανάπτυξης δυνάμει του κανονισμού (ΕΕ) αριθ. 1305/2013 (ΕΓΤΑΑ), η πρόταση αφορά τα οικονομικά έτη 2019 - 2021, ενώ οι προτεινόμενες τροποποιήσεις των άμεσων ενισχύσεων δυνάμει του κανονισμού (ΕΕ) αριθ. 1307/2013 αφορούν το ημερολογιακό έτος 2020/οικονομικό έτος 2021. 
                     
                     
                        Η πρόταση δεν έχει δημοσιονομικές επιπτώσεις όσον αφορά την αύξηση των δαπανών. 
                     
                     
                        Το αποτέλεσμα των προτεινόμενων διατάξεων οι οποίες παρέχουν στα κράτη μέλη τη δυνατότητα να μεταφέρουν ποσά μεταξύ των κονδυλίων των άμεσων ενισχύσεων κατά το ημερολογιακό έτος 2020/οικονομικό έτος 2021 και του ΕΓΤΑΑ κατά το οικονομικό έτος 2021, καθώς και η μεταφορά του εκτιμώμενου προϊόντος της μείωσης των άμεσων ενισχύσεων κατά το ημερολογιακό έτος 2020 στο ΕΓΤΑΑ κατά το οικονομικό έτος 2021 θα εξαρτηθούν από την εφαρμογή από τα κράτη μέλη και, συνεπώς, δεν μπορούν να προσδιοριστούν ποσοτικά επί του παρόντος. 
                     
                     
                        Σε κάθε περίπτωση, οι μεταφορές αυτές παραμένουν ουδέτερες όσον αφορά τις συνολικές πιστώσεις ανάληψης υποχρεώσεων καθώς  μειώσεις των κονδυλίων των άμεσων ενισχύσεων θα αντισταθμιστούν με αντίστοιχη αύξηση των κονδυλίων του ΕΓΤΑΑ και αντιστρόφως. 
                     
                     
                        Όσον αφορά τις πιστώσεις πληρωμών, εάν η εφαρμογή των διατάξεων αυτών από τα κράτη μέλη οδηγήσει σε καθαρή μεταφορά στο ΕΓΤΑΑ, αυτό θα μπορούσε να οδηγήσει σε μικρή αναβολή των πληρωμών από το οικονομικό έτος 2021 στα επόμενα έτη, σε σχέση με την περίπτωση στην οποία η εφαρμογή των εν λόγω διατάξεων από τα κράτη μέλη θα συνεπαγόταν καθαρή μεταφορά προς τα κονδύλια των άμεσων ενισχύσεων ή καμία απολύτως ανακατανομή. 
                     
                     
                        Ωστόσο, το αποτέλεσμα αυτό δεν μπορεί να προσδιοριστεί ποσοτικά στο παρόν στάδιο και σε κάθε περίπτωση αναμένεται ότι θα παραμείνει πολύ μικρό.
                     
                     
                        Για παράδειγμα, χωρίς να προεξοφλούνται οι επιλογές των κρατών μελών για το ημερολογιακό έτος 2020/οικονομικό έτος 2021, η ευελιξία κατά τα οικονομικά έτη 2018 και 2019 συνεπάγεται καθαρές μεταφορές προς το ΕΓΤΑΑ ύψους 612 εκατ. EUR και 920 εκατ. EUR, αντίστοιχα. Η μεταφορά του εκτιμώμενου προϊόντος μείωσης κατά τα ίδια οικονομικά έτη στο ΕΓΤΑΑ ανέρχεται σε 110 εκατ. EUR και 111 εκατ. EUR, αντίστοιχα. 
                     
                     
                        Με βάση την πείρα του παρελθόντος και τα δημοσιονομικά κονδύλια που προτείνονται για την περίοδο 2021-2027, φαίνεται απίθανο να υπάρξει καθαρή μεταφορά στο ΕΓΤΕ· ωστόσο, η πιθανότητα αυτή δεν μπορεί να αποκλειστεί πλήρως σε αυτό το στάδιο. Στην περίπτωση αυτή, προκειμένου να τηρηθούν τα ισχύοντα ανώτατα όρια, ενδέχεται να πρέπει να δοθεί χαμηλότερη προτεραιότητα στις διαχωριζόμενες δαπάνες, όπως οι πληρωμές στο πλαίσιο του ΕΓΤΑΑ.
                     
                  
               
         
         
            
                  
                     (1)
                  
                        ΕΕ C  της , σ. .
               
               
                  
                     (2)
                  
                        Κανονισμός (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου (ΕΕ L 347 της 20.12.2013, σ. 487). 
               
               
                  
                     (3)
                  
                        Κανονισμός (ΕΕ) 2017/2393 του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2017, για την τροποποίηση των κανονισμών (ΕΕ) αριθ. 1305/2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), (ΕΕ) αριθ. 1306/2013 σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής, (ΕΕ) αριθ. 1307/2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής, (ΕΕ) αριθ. 1308/2013 για τη θέσπιση κοινής οργάνωσης των αγορών γεωργικών προϊόντων και (ΕΕ) αριθ. 652/2014 για τη θέσπιση διατάξεων σχετικά με τη διαχείριση των δαπανών που αφορούν, αφενός, τη διατροφική αλυσίδα, την υγεία των ζώων και την καλή μεταχείριση των ζώων και, αφετέρου, την υγεία των φυτών και το φυτικό αναπαραγωγικό υλικό (ΕΕ L 350 της 29.12.2017, σ. 15). 
               
               
                  
                     (4)
                  
                        Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της Κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).